Лажени
Лажени (, Месониси) је насеље у Грчкој у општини Лерин, периферија Западна Македонија. Према попису из 2011. било је 198 становника.

Географија 
Лажени се налазе 4 километра источно од Лерина, до саме железничке пруге, на надморској висини од 620 метара. Смештено је између Леринске и Менске реке.

Историја 
У 19. веку Лажени је чисто словенско насеље Леринске казе у Османском царству. Етнографија вилајета Адријанопољ. Монастир и Салоника, штампана у Цариграду 1878. године, која се односи на мушко становништво 1873. године, показује да су Лажени насеље са 80 домаћинства и 200 житеља Словена. Васил Канчов бележи да је 1900. године у Лаженима било 200 Словена хришћана. Према секретару Бугарске егзархије, Димитру Мишеву, 1905. године у Лаженима је било 336 Словена патријаршиста и радила је грчка школа. Према Боривоју Милојевићу, насеље је 1920. године имало 18 кућа Словена хришћана. На попису 1913. године насеље има 489 житеља, 1920. године 131, 1928. године 189, а 1940. године 328 житеља. Иако се налази у непосредној близини Лерина, насеље није настрадало за време Грађанског рата.

Пописи

Привреда 
Становништво се претежно бави земљорадњом, узгајањем житарица, дувана, јагода, вишања и јабука.

Види још 
 Општина Лерин
 Лерински округ
 Егејска Македонија

Референце

Литература

Спољашње везе 
 Δήμος Φλώρινας 

Општина Лерин
Села у Грчкој
Википројект географија/Насеља у Грчкој